|  |
| --- |
| Seirbhís leathanbhanda |
|  |
| Leibhéal B2 |



# A: MACHNAMH

Beidh tú ag féachaint ar ball ar mhír faoin tseirbhís leathanbhanda atá ar fáil in Oileáin Árann. Pléigh na ceisteanna thíos leis an duine in aice leat:

1. Cén fáth a bhfuil an t-idirlíon agus/nó ceangal leathanbhanda tábhachtach i do shaol?
2. Cé chomh fada is a d’fheadfá a bheith beo gan ceangal idirlín? Cén fáth?
3. An bhfuil ceangal leathanbhanda ag gach teach in Éirinn, dar leat?
4. Cé mhéad oileán atá timpeall chósta na hÉireann? Cé mhéad oileán a bhfuil daoine ina gcónaí orthu, dar leat?
5. An gceapann tú go bhfuil ceangal leathanbhanda ar na hoileáin áitrithe (*inhabited*) ar fad? Cén fáth, dar leat?
6. Luafar na hoileáin thíos sa mhír. Téigh go dtí [www.logainm.ie](http://www.logainm.ie) agus aimsigh leagan Gaeilge na n-oileán seo.

|  |  |
| --- | --- |
| Turbot Island |  |
| Rutland Island |  |
| Heir (Hare) Island |  |
| Inishturk Island |  |

A ship on a rocky beach

Description automatically generated

# B: FOCLÓIR

1. Beidh na focail thíos le cloisteáil sa mhír ar ball. An féidir leat na leaganacha Gaeilge a aimsiú anois sula bhféachfaidh tú ar an mír? Bain úsáid as [www.focloir.ie](http://www.focloir.ie/) chun cuidiú leat, más gá.

|  |  |
| --- | --- |
| 1. *high-speed broadband* |  |
| 1. *premises* |  |
| 1. *spokespeople* |  |
| 1. *planned* |  |
| 1. *salaries* |  |
| 1. *growth* |  |
| 1. *network* |  |
| 1. *supply* |  |
| 1. *reliable* |  |
| 1. *surveying works* |  |
| 1. *access* |  |

1. Féach ar an mír den chéad uair agus aimsigh na focail thuas inti. An raibh na focail chéanna agat féin?
2. Baineadh úsáid as trí leagan eile den fhrása ‘ina gcónaí’. Ar chuala tú iad? Luaigh iad.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Dúirt Siún ‘… agus tuarastail mhaithe á dtuilleamh acu.’ An bhfuil briathar eile a d’fhéadfá a úsáid in ionad ‘tuill’?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Cad is ainm do na hoileáin atá mar chuid d’Oileáin Árann?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A green field with stone walls

Description automatically generatedA black outline of a map

Description automatically generated

# C: TUISCINT

Bí ag obair leis an duine in aice leat. Féachaigí ar an mír arís agus freagraígí na ceisteanna thíos le chéile:

|  |
| --- |
| 1. Cad é ábhar na míre in aon líne amháin? |
|  |
| 1. Cad is ainm don chomhlacht atá freagrach as an leathanbhanda a chur ar fáil? |
|  |
| 1. Cad a fógraíodh i mí Feabhra? |
|  |
| 1. Cad atá i ndán *(in store*) d’Oileáin Árann sna seachtainí amach romhainn? |
|  |
| 1. Cad a bhí le rá ag Chloe Ní Mháille faoi leathanbhanda a bheith ar na hoileáin? |
|  |
| 1. An bhfuil leathanbhanda ar fáil ar gach oileán ar chósta na hÉireann? Mínigh. |
|  |
| 1. Cén tuairim a nocht Mac Dara Ó Conaola faoin scéal? |
|  |
| 1. Cad é an plean atá ag Leathanbhanda Náisiúnta na hÉireann do Chontae na Gaillimhe? |
|  |

Cuir do chuid freagraí i gcomparáid le freagraí an duine in aice leat.

# D: FEASACHT TEANGA

**1: Cruinneas gramadaí (an t-ainmfhocal san iolra)**

1. **Lagiolra**

Nuair a chuardaítear an focal ‘áitreabh’ san fhoclóir seo thíos an t-eolas a thugtar. Cad is brí le ***npl.***; ***gpl.*** agus **~**?Cuir an fhoirm cheart den fhocal ‘áitreabh’ sna bearnaí thíos:



Tá líonra leathanbhanda ag na h\_\_\_\_\_\_\_\_\_\_\_\_\_ ar fad sa cheantar.

Tá borradh tagtha ar líon na n\_\_\_\_\_\_\_\_\_\_\_\_\_ a bhfuil teacht acu ar líonra leathanbhanda.

1. **Tréaniolra**

Nuair a chuardaítear an focal ‘gnó’ san fhoclóir seo thíos an t-eolas a thugtar. Cad is brí le ***pl.***? Cuir an fhoirm cheart den fhocal ‘gnó’ sna bearnaí thíos:

Tá líonra leathanbhanda ag na \_\_\_\_\_\_\_\_\_\_\_\_\_ ar fad sa cheantar.

Tá borradh tagtha ar líon na n\_\_\_\_\_\_\_\_\_\_\_\_\_ a bhfuil teacht acu ar líonra leathanbhanda.

1. Líon na bearnaí thíos leis an leagan ceart den ainmfhocal sa tuiseal ginideach iolra. Mura bhfuil tú cinnte, téigh go dtí [www.teanglann.ie](http://www.teanglann.ie).

daoine líon na n\_\_\_\_\_\_\_\_\_\_\_\_\_

fir cótaí na bh\_\_\_\_\_\_\_\_\_\_\_\_\_

tithe praghas na d\_\_\_\_\_\_\_\_\_\_\_\_\_

bileoga dath na m\_\_\_\_\_\_\_\_\_\_\_\_\_

freastalaithe tuarastail na bh\_\_\_\_\_\_\_\_\_\_\_\_\_

ríomhairí costas na \_\_\_\_\_\_\_\_\_\_\_\_\_

báid drochbhail na m\_\_\_\_\_\_\_\_\_\_\_\_\_

## 2: Saibhreas teanga (an t-urú)

# Féach ar an sliocht ón mír. Tá sé urú fágtha ar lár. Líon isteach anois iad.

|  |
| --- |
| I mí Feabhra na bliana seo, fógraíodh go raibh borradh mór tagtha faoi líon na áitreabh agus na gnóthaí i Conamara, a bhfuil teacht anois acu ar líonra Leathanbhanda Náisiúnta na hÉireann. Tá forbairt eile le teacht ar an soláthar sna seachtainí atá amach romhainn agus é beartaithe ag Leathanbhanda Náisiúnta na hÉireann líonra nua ardluais a chur ar fáil ar Oileáin Árann. Tá fáilte curtha ag muintir na oileán roimh an forbairt seo, a chiallaíonn go beidh teacht ag os cionn míle tigh ar Inis Mór, ar Inis Meáin agus ar Inis Oírr ar cheangal leathanbhanda iontaofa. |

# E: CUMARSÁID

**1: Caint**

1. Bí ag obair leis na daoine eile sa ghrúpa. Déanaigí plé le chéile ar na bealaí ar fad a mbaineann sibh úsáid as an idirlíon agus scríobhaigí liosta thíos.
2. Ansin, pléigí conas a rinne bhur seantuismitheoirí na rudaí céanna gan aon idirlíon? Scríobh bhur dtuairimí sa tábla thíos. Is féidir an frása úsáideach **ba ghnách leo**… (*they used to*) a úsáid.

|  |  |
| --- | --- |
| **Bealaí a n-úsáidimid an t-idirlíon…** | **Bealaí a ndearna ár seantuismitheoirí rudaí gan aon idirlíon…** |
| * Cuirimid na mílte téacs chuig ár gcairde gach lá. | * Ba ghnách leo litreacha a scríobh chuig a gcairde. |

A person typing on a computer

Description automatically generated

**2: Scríobh**

Cuir na ceisteanna seo ar dhuine éigin a bhfuil aithne agat orthu agus atá níos sine ná seasca bliain d’aois. Scríobh cuntas gearr ansin faoin méid a d’fhoghlaim tú.

Nuair a bhí tú i do dhéagóir ….

1. Conas a bhíteá i dteagmháil le cairde nó gaolta nach raibh ina gcónaí in aice leat?
2. Cad a rinne tú nuair a chuaigh tú ar strae in áit nach raibh cur amach agat uirthi?
3. Cad a rinne tú nuair a bhí tú ag iarraidh eolas a aimsiú faoi dhuine nó faoi rud go gasta?
4. Cad a rinne tú nuair a bhí am saor agat?

|  |
| --- |
| *Bhí x ina cónaí amuigh faoin tuath nuair a bhí sí sé bliana déag d’aois. Bhí sí i dteagmháil lena* |
| *cairde ar scoil. Ba ghnách léi litreacha a scríobh chuig cairde a bhí i bhfad uaithi.* |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |

# AN SCRIPT

**Siún Nic Gearailt**

Tá fáilte curtha ag muintir Árann roimis[[1]](#footnote-2) an gcéad chéim eile den bPlean[[2]](#footnote-3) Náisiúnta Leathanbhanda, ina gcuirfear seirbhís leathanbhanda ardluais ar fáil do bhreis is míle áitreabh ar thrí oileán Árann sna seachtainí romhainn. Deir urlabhraithe áitiúla go gcuirfidh an plean atá beartaithe ar chumas daoine fanacht ag maireachtaint[[3]](#footnote-4) ar na hoileáin agus tuarastail mhaithe á dtuilleamh acu.

**Donncha Ó Murchú**

I mí Feabhra na bliana seo, fógraíodh go raibh borradh mór tagtha faoi líon na n-áitreabh agus na ngnóthaí i gConamara a bhfuil teacht anois acu ar líonra Leathanbhanda Náisiúnta na hÉireann. Tá forbairt eile le teacht ar an soláthar sna seachtainí atá amach romhainn agus é beartaithe ag Leathanbhanda Náisiúnta na hÉireann líonra nua ardluais a chur ar fáil ar Oileáin Árann. Tá fáilte curtha ag muintir na nOileán roimh an bhforbairt seo a chiallaíonn go mbeidh teacht ag os cionn míle tigh ar Inis Mór, ar Inis Meáin agus ar Inis Oírr ar cheangal leathanbhanda iontaofa.

**Chloe Ní Mháille, Bainisteoir Chomhar Caomhán Teo.**

I rith COVID, chonaic muid sin. Bhí daoine ag iarraidh teacht abhaile agus obair ón mbaile. Faoi láthair sa gComharchumann,[[4]](#footnote-5) tá gteic beag ann thuas staighre agus feicimid daoine ag iarraidh obair ón mbaile ach teastaíonn idirlíon níos láidre freisin go mbeidh na buntáistí agus deiseanna sin ann. Go háirithe, oileán atá ag brath ar thurasóireacht, tá sé tábhachtach go mbeidh postanna eile ar fáil. Agus ó thaobh na faidhbe tithíochta de, go mbeidh daoine ábalta a bheith anseo agus lonnaithe ar phá maith freisin. Tá sé sin go fíorthábhachtach.

**Donncha Ó Murchú**

Tá líonra leathanbhanda ardluais curtha ar fáil ag an gcomhlacht Leathanbhanda Náisiúnta na hÉireann ar 10 gcinn d’oileáin timpeall na tíre cheana féin. Ina measc sin tá Inis Toirc agus Tairbeart amach ó chósta na Gaillimhe, Inis Uí Drisceoil ar chósta Chorcaí agus Inis Mhic an Doirn ar chósta Dhún na nGall. An aidhm atá ag an bplean ná brú a laghdú orthu siúd atá ag cur fúthu i gceantar tuaithe.

**Mac Dara Ó Conaola, Amhránaí, Inis Oírr**

Tá sé tábhachtach, go háirithe do na daoine óga, go mbeadh rudaí suas chun dáta. Don dream óg ansin, go gcuirfeadh sé fonn orthu, an bhfuil a fhios agat, fanacht ar an oileán agus, an bhfuil a fhios agat, an teanga a choinneáil beo agus na rudaí, na seirbhísí sin uilig a bheith acu.

**Donncha Ó Murchú**

Cuirfear tús leis an obair shuirbhéireachta ar Oileáin Árann sna seachtainí atá romhainn amach agus ina dhiaidh sin, déanfar an plean a dhearadh. Tá sé i gceist ag Leathanbhanda Náisiúnta na hÉireann go mbeadh rochtain ag 40,000 áitreabh ar fud na Gaillimhe ar líonra leathanbhanda iontaofa faoi dheireadh an phlean.

Donncha Ó Murchú, Nuacht TG4.

# NÓTAÍ & FREAGRAÍ

## A: MACHNAMH

**Réamhchleachtadh 1:**

Cleachtadh gearr cainte é seo chun tús a chur le rang bríomhar ina mbeidh na foghlaimeoirí ag féachaint ar mhír nuachta, ag déanamh cleachtaí cluastuisceana agus ag comhrá faoi thopaic a bhaineann leis an mír ansin.

Tabhair deis do na foghlaimeoirí na ceisteanna a phlé le chéile. Pléigh na ceisteanna leis an rang iomlán ansin. Tuairimíocht atá ann den chuid is mó seachas:

Ceist 3: Léiríonn an léarscáil na háiteanna a bhfuil seirbhísí leathanbhanda á soláthar i bPoblacht na hÉireann. Bhí líonra leathanbhanda ag 93.35% de na tithe in Éirinn in 2021.

A green and white map

Description automatically generated

Ceist 4: Tá timpeall 80 oileán timpeall chósta na hÉireann agus tá daoine ina gcónaí ar 20 díobh sin.

Ceist 5: Is féidir a rá nach bhfuil ceangal leathanbhanda ar fáil ar na hoileáin áitrithe ar fad. Ná tabhair an freagra beacht dóibh fós, áfach. Beidh sé le cloisteáil sa mhír. (Tá ceangal leathanbhanda ar fáil ar dheich oileán.)

Ceist 6: Féach:

|  |  |
| --- | --- |
| 1. Inis Toirc | 1. *Inishturk Island* (Co. Mhaigh Eo) |
| 1. Tairbeart | 1. *Turbot Island* (Co. na Gaillimhe) |
| 1. Inis Uí Drisceoil | 1. *Heir (Hare) Island* (Co. Chorcaí) |
| 1. Inis Mhic an Doirn | 1. *Rutland Island* (Co. Dhún na nGall) |

## B: FOCLÓIR

1. An stór focal:

|  |  |
| --- | --- |
| *high-speed broadband* | leathanbhanda ardluais |
| *premises* | áitreabh |
| *spokespeople* | urlabhraithe |
| *planned* | beartaithe |
| *salaries* | tuarastail |
| *growth* | borradh |
| *network* | líonra |
| *supply* | soláthar |
| *reliable* | iontaofa |
| *surveying works* | obair shuirbhéireachta |
| *access* | rochtain |

1. Ag maireachtáil (ag maireachtaint) / lonnaithe / ag cur fúthu.
2. Saothraigh.
3. Féach:

A black outline of a map

Description automatically generated

1. Inis Mór
2. Inis Meáin
3. Inis Oírr





## C: TUISCINT

Féach ar an script.

## D: FEASACHT TEANGA

**1: Cruinneas gramadaí (an t-ainmfhocal san iolra)**

1. **Lagiolra**

Ciallaíonn ***npl.*** *nominative plural* nó an t-ainmfhocal san uimhir iolra agus ciallaíonn ***gpl.*** *genitive plural* nó an t-ainmfhocal sa ghinideach iolra. Ciallaíonn an líne **~** sin gurb ionann an t-ainmfhocal sa tuiseal ginideach iolra agus an t-ainmfhocal sa tuiseal ainmneach uatha.

Tá líonra leathanbhanda ag na h**áitribh** ar fad sa cheantar.

Tá borradh tagtha ar líon na n-**áitreabh** a bhfuil teacht acu ar líonra leathanbhanda.

1. **Tréaniolra**

## Ciallaíonn *pl.* *plural* sa Bhéarla nó an t-ainmfhocal san uimhir iolra sa Ghaeilge; is é sin, is ionann an t-ainmfhocal san uimhir iolra agus an t-ainmfhocal sa ghinideach iolra. Cuirtear urú roimh an ainmfhocal sa ghinideach iolra.

Tá líonra leathanbhanda ag na **gnóthaí** ar fad sa cheantar.

Tá borradh tagtha ar líon na n**gnóthaí** a bhfuil teacht acu ar líonra leathanbhanda.

1. Féach:

daoine líon na n**daoine**

fir cótaí na bh**fear**

tithe praghas na d**tithe**

bileoga dath na m**bileog**

freastalaithe tuarastail na bh**freastalaithe**

ríomhairí costas na **ríomhairí**

báid drochbhail na m**bád**

## 2: Saibhreas teanga (an t-urú)

# Féach:

I mí Feabhra na bliana seo, fógraíodh go raibh borradh mór tagtha faoi líon na **n**-áitreabh agus na **n**gnóthaí i **g**Conamara a bhfuil teacht anois acu ar líonra Leathanbhanda Náisiúnta na hÉireann. Tá forbairt eile le teacht ar an soláthar sna seachtainí atá amach romhainn agus é beartaithe ag Leathanbhanda Náisiúnta na hÉireann líonra nua ardluais a chur ar fáil ar Oileáin Árann. Tá fáilte curtha ag muintir na **n**Oileán roimh an **bh**forbairt seo, a chiallaíonn go **m**beidh teacht ag os cionn míle tigh ar Inis Mór, ar Inis Meáin agus ar Inis Oírr ar cheangal leathanbhanda iontaofa.

## E. Cumarsáid

## 1: Caint

Iarr ar na grúpaí comparáid agus codarsnacht a dhéanamh idir an saol atá acu féin agus an úsáid a bhaineann siad as an idirlíon agus an saol a bhí ag a seantuismitheoirí nuair nach raibh an t-idirlíon ar fáil. Pléigh na tuairimí a bhí ag na daoine ar fad.

## 2: Scríobh

## Caithfidh na foghlaimeoirí agallamh a chur ar dhuine atá níos sine ná seasca bliain agus ansin cuntas gearr a scríobh faoin saol a bhí acu roimh theacht an idirlín. Is féidir leat aird na bhfoghlaimeoirí a tharraingt ar an aimsir ghnáthchaite ag an bpointe seo ach abair leo gur leor an frása ‘ba ghnách leo …’ nó an aimsir chaite a úsáid sa chás seo.

## Timeline Description automatically generated

1. roimis = leagan canúnach de ‘roimh’ [↑](#footnote-ref-2)
2. Canúint na Mumhan atá ag an gcainteoir seo; mar sin, cloítear le nósanna na canúna sin maidir le réamhfhocail agus an t-alt, mar shampla, urú seachas séimhiú i ndiaidh ‘den’ agus ‘don’, agus urú ar ainmfhocail dar tús ‘d’ agus ‘t’. [↑](#footnote-ref-3)
3. ag maireachtaint = leagan canúnach de ‘ag maireachtáil’ [↑](#footnote-ref-4)
4. Canúint Chonnacht atá ag an gcainteoir seo; mar sin, cuirtear urú seachas séimhiú ar ainmfhocail i ndiaidh ‘sa’. [↑](#footnote-ref-5)